เล็ง SET ลงต่อ! หลังบาทผันผวนอ่อนค่า 38 บ. อีกรอบ กด “ฟันด์โฟลว์” ไหลออก
แนวโน้ม SET เช้าเสี่ยงลงต่อ! หลังบาทผันผวนอ่อนค่า 38 บ. อีกรอบ กด “ฟันด์โฟลว์” ไหลออก พร้อมให้กรอบการเคลื่อนไหวที่ 1,554-1,680 จุด
แนวโน้ม SET เช้าเสี่ยงลงต่อ! หลังบาทผันผวนอ่อนค่า 38 บ. อีกรอบ กด “ฟันด์โฟลว์” ไหลออก พร้อมให้กรอบการเคลื่อนไหวที่ 1,554-1,680 จุด
11 ต.ค. 2565

นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้มีโอกาสที่จะผันผวนในทิศทางที่ปรับตัวลดลงอยู่ โดยได้รับแรงกดดันจากเงินบาทที่กลับมาอ่อนค่าทะลุ 38 บาทอีกครั้ง อาจจะเป็นแรงกดดันให้เงินทุนต่างชาติไหลออกได้
นอกจากนี้ราคาน้ำมันที่พุ่งขึ้นมาวานนี้อาจจะเป็นแรงกดดันให้มีความกังวลเงินเฟ้อปรับตัวสูงขึ้นอีกครั้ง รวมไปถึงความกังวลด้านภูมิรัฐศาสตร์ระหว่างรัสเซีย และ ยูเครน รวมถึงสถานการณ์ความตึงเครียดที่เกิดขึ้นในคาบสมุทรเกาหลี
ขณะที่ไทยเตรียมเข้าสู่ช่วงวันหยุดยาวนักลงทุนรอติดตามปัจจัยต่างๆ จึงคาดว่าปริมาณซื้อขายไม่มากนัก พร้อมให้กรอบการเคลื่อนไหวที่ 1,554-1,680 จุด